На наступны дзень, 19 снежня, выйшаў Дэкрэт ´Аб скасаванні шлюбу´. У адпаведнасці з ім справы па скасаванні шлюбаў з кампетэнцыі судоў духоўных кансісторый перадаваліся ў мясцовыя суды. У пачатку студзеня 1918 года з´явілася інструкцыя аб арганізацыі аддзелаў запісаў шлюбаў і нараджэнняў, якая зацвердзіла тэрміновае стварэнне аддзелаў запісаў шлюбаў і нараджэнняў пры валасных, павятовых і раённых управах. У верасні гэтага ж года быў прыняты першы савецкі кодэкс - Кодэкс аб актах грамадзянскага стану, сям´і і апецы, які канчаткова замацаваў вядзенне актаў грамадзянскага стану як выключнае права органаў дзяржаўнай улады, а дакладна - аддзелаў запісаў грамадзянскага стану. Карэнным чынам быў зменены стары парадак рэгулявання шлюбна-сямейных адносінаў, у першую чаргу, цэрква была адхілена ад рэгістрацыі актаў грамадзянскага стану.